Strafregstelsel versaak wéér slagoffer van molestering in Brits - AfriForum
Strafregstelsel versaak wéér slagoffer van molestering in Brits
AfriForum se privaatvervolgingseenheid het die verwikkelinge gister in die Brits Landdroshof in een van die kindermishandelingsake waarby die eenheid tans betrokke is as betreurenswaardig bestempel. Dit volg nadat die saak teen twee mans, asook die ma van 'n jong dogtertjie vandag tydens die voorverhoorverrigtinge eers vir verhoor op 29 Augustus 2022 op die rol geplaas is. Die hof het vandag aanvaar dat die rede vir hierdie lang verloop voordat die vervolging van die beskuldigdes vir die beweerde misdade wat reeds in 2018 teen 'n kind van vier jaar oud gepleeg is uiteindelik kan begin, is om die beskuldigdes die geleentheid te gee om befondsing vir hul regsverteenwoordiging te reël.
Volgens Natasha Venter, adviseur by AfriForum se privaatvervolgingseenheid, is die eenheid geskok oor die mededeling dat die regsverteenwoordiger glad nie in fondse geplaas is nie, en het dit as 'n blote vertragingstaktiek bestempel.